Euroopa Komisjon asub reguleerima platvormitöötaja töösuhet
#000005
Probleemi sisu on teenust teostavate töötajate sotsiaalsed garantiid. Autor/allikas: ERR
#000006
Euroopa komisjoni ettepankute järgi saab igast platvormitöötajast tulevikus automaatselt töövõtja. Töötaja, arendaja ja kliendi huvide tasakaal on samas trilemma, kus keegi jääb alati kaotajaks, arutleb R2 tehnikakommentaaris Kristjan Port.
#000007
Oxfordi Ülikool valis enim vihatud inglise keelseid fraase, mille tippu kuulus kõnekäänd "päeva lõpuks". Võib-olla vihatakse ütlust seetõttu, et on enamasti osa lausest "päeva lõpuks loetakse raha"? Vaevalt, et pahameelt põhjustab päeva lõpuks kasvanud rahahunnik. Seega võib teha oletuse, et päeva lõpuks on koos rahaga läinud ka tuju.
#000009
Raha on tundlik teema, mille eest on võimatu põgeneda. Muutuvas maailmas võtab meie suhe rahasse ühe keerukamaid varjundeid. Järgnevalt on krüptoraha, kodanikupalga, sularahata majanduse, riikide astronoomiliste võlgade kõrval vaatluse all vaid üks teema. Siin-seal kitsamas kontekstis avaldunud trilemma peaks järgmisel nädalal ületama uudiskünnise, kui Euroopa Komisjon avaldab ettepaneku platvormitööd puudutava töösuhte määratlemiseks.
#000010
Trilemma on kolme valiku sundolukord, milles kas kõik on halvad või kõik on head. Sealjuures on kaks valikut võimalikud ainult samaaegselt ja kolmanda arvel. Ükskõik, kuidas ka ei serveeriks, on valikus kolm halba alternatiivi: klient maksab rohkem, teenindaja kannatab või arendaja jääb kahjumisse.
#000011
Sama saab vormistada positiivsemalt, kui kliendid saavad parema teeninduse ja teenindajatel elujärg on parem, aga arendaja kannatab kahju. Saaks ka nii, et arendaja on kasumis ja teenindajatel on parem elu, aga klient peab maksma rohkem. Lõpuks võivad ka klient ja arendaja hästi elada, kuid selle maksab kinni teenindaja.
#000012
Platvormitöö näide on toidukullerid ja taksoteenuse pakkujad, kelle tööd vahendatakse Uberile või Boltile kuuluval infoplatvormil. Tänaseks on tegu juba üpris vana probleemiga, mida on seni püütud lahendada kas üksikutes linnades või riikides.
#000013
Probleemi sisu on teenust teostavate töötajate sotsiaalsed garantiid. Need on aastakümnete jooksul streikide, rahvarahutuste ja poliitiliste läbirääkimiste tulemusel kujunenud traditsioonilisemas vormis töö loomulikuks eelduseks. Traditsioonilistele töötajatele on tagatud minimaalse palga, puhkuse, töökeskkonna ja tervisega seotud tingimused. Platvormitöö puhul väidab aga tööd vahendava firma omanik, et nemad ei ole tööandjad, kuna tööd tehakse kliendile.
#000014
Paraku üksik klient ei taga toidukullerile puhkusepäevi ja muud taolist. Kolmnurgas on kõige suurem osapool platvormiomanik ja kõik keerleb ümber nende nime. Seetõttu on nõudlikud pilgud suunatud nende poole. Lisaks on neid kerge vihata, kuna tänu tööpakkumiste ümberkorraldamisele purustasid nad mitmeid pikkkade traditsioonidega väärtusahelaid ja ajasid ärisid pankrotti.
#000015
Platvormiomanikke vihatakse veel seetõttu, et investorid neid armastavad. Viimased näevad väärtusahelate ümberkorraldamises tulevikku, tänu millele paigutavad nad kasvulootuses revolutsioone teostavatesse ettevõtetesse hiigelsummasid. Taolise rahastusega ettevõtted on arenduse ja turuhõivamise ajal kahjumite suhtes vastupidavad ja saavad aastaid tegutseda suurtes miinustes. Sama ei saa endale lubada seni turul tegutsenud ettevõtjad, kes jäävad ebavõrdses konkurentsis kaotajaks.
#000016
Kogu muutus toimub kliendi raha nimel. Kliendile loomulikult meeldib teenuste muutmine tõhusamaks ja seda mitmes mõttes. Kullerid toovad vajalikke kaupu vaevata koju kätte ning kõike saab online-keskkonnast odavama hinna ja suurema valikuna. Samas on üleüldise tõhususe kasvu tõttu klientide ostujõud pärsitud, sest ka nende pakutava töö väärtus langeb, teisisõnu ostujõud väheneb.
#000017
Suurendades kullerite sotsiaalseid garantiisid peavad arendajad ja/või kliendid rohkem maksma. Küsides, miks ei võiks jätkata nii nagu on, jäävad peamiseks kahju kannatajaks kullerid. Võiks ju öelda, et nad on ise oma saatusega nõustunud, sest kullereid märkab tänavatel üha rohkem.
#000018
Lekkinud Euroopa Komisjoni ettepanekutes oleks iga platvormitöö tegija, kelle suhtlust kliendiga vahendatakse, kelle tasumäära kujundatakse, ja kelle tulevase töö saamist hinnatakse varasema töökvaliteedi põhiselt, automaatselt töövõtja, sõltumata lepingu sõnastusest. Juhul kui ametlikus sõnastuses see mõte jääb muutumata, langeb kolme huvigrupi konfliktsete huvide trilemma lahendamine valijate lauale. Nimelt on Komisjoni ettepanek juhis iga liikmesriigi seadusandjatele, kes peavad arvestama uute seaduste loomisel kohalike valijate huvidega.
#000020
Briti toidukullerid nõudsid paremaid tingimusi
#000021
Kohus: Bolt vastutab ettevõttena oma juhtide tekitatud kahju eest
#000022
Platvormitöö ümarlaud: vastutusega seonduv tuleks täpsemini paika panna
#000023
Eesti platvormitöötajad on krooniliselt ülekoormatud
#000024
Suurlinnades tühjenevad büroohooned ennustavad ajastu muutust
#000025
Tehisintellektil põhinevat töötajaskonda kimbutab inimeste keskpärasus
#000026
Automatiseerimine räsib USA keskklassi ja kasvatab palgalõhet
#000027
Sõnasepast tehisintellekti saatev melu läheneb interneti kuldajale
#000028
Ontlike kodanike suhtlusest õppinud tehisintellekt asus kliente ahistama
#000031
Küberkurjategijate ohvrid võivad jääda korraliku kindlustuskaitseta
#000033
Hiina elektriautotootja õhutab hinnasõda terves maailmas
#000034
Inimeste keskendumisvõime langeb kiirenevas tempos
#000035
Sotsiaalmeediapostitused aitavad uusi taimeliike leida
#000040
Linnaojade taastamine turgutab loodusrikkust ja inimest
#000041
Kristjan Port: ahv, fotograaf ja primatoloog läksid kohtusse
#000043
Üha napimaks muutuv mänguaeg ajab lastearstid tagajalgadele
#000044
Kristjan Port: milline firma on esimesena väärt triljon dollarit?
#000046
Kristjan Port: keskendumisvõimet langetab juba pelk telefoni lähedus
#000049